นักสะสมธนบัตรต้องดู “แบงก์ทองปลอม” อาละวาดหนัก!
ธนาคารออมสินและธนาคารกรุงไทย ออกโรงแจงเรื่องธนบัตรทองคำ 24 เคที่ระลึกว่า ธนาคารไม่ได้มีการจำหน่ายหรือรับแลกธนบัตรดังกล่าวแต่อย่างใด โดยได้รับการยืนยันจากธปท.ว่าไม่ได้มีการพิมพ์หรือจำหน่ายธนบัครประเภทดังกล่าวด้วยเช่นกัน
9 ส.ค. 2559

ธนาคารออมสินและธนาคารกรุงไทย ขอชี้แจงเกี่ยวกับเรื่องธนบัตรทองคำ 24 เค ที่ระลึก ที่มีการเผยแพร่ตามสื่อออนไลน์ว่า ตามที่มีการโพสต์ข้อความเรื่องแบงก์ทองคำแท้ 24 เค สะสมที่ระลึก ราคา 3,500 บาท ต่อใบ สั่งจองได้ที่ธนาคารออมสิน และธนาคารกรุงไทย 
 ธนาคารออมสินและธนาคารกรุงไทย ขอแจ้งให้ทราบว่า ธนาคารมิได้มีการจำหน่าย หรือรับแลก ธนบัตรดังกล่าวแต่อย่างใด
 ทั้งนี้ ธนาคารได้สอบถามไปยังหน่วยงานที่เกี่ยวข้อง ที่ธนาคารแห่งประเทศไทย (ธปท.) แล้ว และได้รับการยืนยันว่า ธปท.ไม่ได้มีการพิมพ์หรือจำหน่ายธนบัตรประเภท ดังกล่าวด้วยเช่นกัน